钦定古今图书集成/理学汇编/学行典/第136卷 > 易经 > 《乾卦》
## 钦定古今图书集成/理学汇编/学行典/第136卷 > 易经 > 《乾卦》

初九：“潜龙，勿用。”

〈本义〉潜，藏也。龙，阳物也。初阳在下，未可施用，故其象为“潜龙。”其占曰“勿用。”

九二：“见龙在田”，利见大人。

〈本义〉九二刚健中正，出潜离隐，“泽及于物”，物所利见，故其象为“见龙在田”，其占为“利见大人。”九二虽未得位，而大人之德已著，常人不足以当之，故值此爻之变者，但为利见此人而已，盖亦谓在下之大人也。若有“见龙”之德，则为利见九五在上之大人矣。